पति-पत्नी में डिबेट से बनी गर्लफ्रेंड चाट, मारवाड़ी कांजीवड़े के बिना अधूरा छप्पन भोग
Rajasthani Zayka; Jodhpur Girlfriend Chaat Interesting Story  जोधपुर की गर्लफ्रैंड चाट! लेकिन सावधान! ये कोई आम चाट नहीं, ये है भयंकर मसालेदार चाट, जिसे खाने वाले के पसीने छूट जाते हैं
जोधपुर की गर्लफ्रेंड चाट! लेकिन सावधान! ये कोई आम चाट नहीं, ये है भयंकर मसालेदार चाट, जिसे खाने वाले के पसीने छूट जाते हैं। यहां लड़कियां लड़कों को या पत्नी अपने पति को चाट खाने का चैलेंज देती हैं। इसे खाने के लिए स्टॉल पर दिनभर युवक युवतियों की भीड़ लगी रहती है।
इस चाट की शुरुआत की कहानी बड़ी रोचक है, एक बार पति-पत्नी में डिबेट हुआ कि कौन सबसे ज्यादा तीखा खा सकता है, बस फिर जो रिजल्ट आया, उसने गर्लफ्रेंड चाट को जन्म दिया।
जोधपुर में ऐसी ही एक चटपटे और हाजमेदार स्वाद वाली डिश है मारवाड़ी कांजीवड़ा। इस कांजीवड़े का भोग शहर के मंदिरों में अन्नकूट के समय लगाया जाता है। इसके बिना शहर के 250 साल पुराने मंदिर में छप्पन भोग भी अधूरा माना जाता है।
क्या आप जानते हैं, इसे कांजीवड़ा क्यों कहते हैं? चलिए-राजस्थानी जायका में इस सवाल का जवाब भी देंगे साथ ही इस कड़ी में दोनों स्वाद के बारे में आपको बताएंगे....
250 साल पुराने मंदिर से है गहरा नाता
जोधपुर भीतरी शहर के जुनी धानमंडी के पास स्थित गंग श्याम मंदिर में जब भी छप्पन भोग की झांकी होती है, कांजीवडा का भोग जरूर लगाया जाता है। वो भी खासतौर से गर्मियों के सीजन में। ऐसा इसलिए क्योंकि मौसम बदलने के साथ ही तरह-तरह के व्यंजन खाने से आराध्य का पेट खराब नहीं हो, उनका हाजमा सही रहे, इसलिए यहां श्याम मंदिर में कांजीवड़ा खिलाने की परंपरा है।
कांजीवडे़ के बिना छप्पन भोग अधूरा माना जाता है, इसलिए शहर के लगभग 250 साल पुराने गंगश्याम मंदिर में भी भगवान को इसका छप्पन भोग के दिन भोग लगाया जाता है। इसे होली से लेकर दीपावली तक ही बनाया जाता है।
बरसाना से जोधपुर पहुंचा जायका
पाचन शक्ति बढ़ाने वाला कांजीवड़ा का जब भी जिक्र होता है तो लोगों की भीड़ बृजवासी चाट पर मिलती है। दुकान की शुरुआत बाबूलाल शर्मा ने 70 साल पहले चाट के साथ की थी। बाबूलाल बरसाना से अपने पिता के साथ जोधपुर आए थे। करीब 50 साल पहले दुकान में काम करने वाले एक कर्मचारी के पेट में दर्द हुआ तो पता चला कि हाजमा बिगड़ने की वजह से ऐसा हुआ।
ब्रज में पेट का हाजमा सही करने के लिए कांजीवड़ा सदियों से बनता आ रहा है। ऐसे में बाबूलाल को भी यहां कांजीवड़ा बनाने का आइडिया आया। फिर उन्होंने अपनी चाट की दुकान पर ही इसे बेचना शुरू किया। कांजीवड़ा का स्वाद लोगों के ऐसा मुंह चढ़ा कि लोगों की भीड़ आनी शुरू हो गई। इसकी एक प्लेट 30 रुपए की है, जिसमें 3 पीस दिए जाते हैं। पूरे जोधपुर शहर में यह एकमात्र दुकान है। खाने के शौकीन लोग भीतरी शहर की तंग गलियों से होते हुए पहुंचते हैं।
कांजीवड़ा क्यों कहते हैं? आइए आपको बताते हैं
कांजीवड़ा में दो चीजें होती हैं। कांजी और वड़ा। यह राजस्थान मारवाड़ की एक प्रसिद्ध डिश है। कांजी राई से बने खट्टे पानी को कहते हैं। यह पेट के लिए लाभदायक होता है।
वहीं वड़ा मूंग दाल से बनी एक प्रकार की पकौड़ी है। वैसे तो वड़ा मूग दाल से बनाया जाता हैं। लेकिन इसे कई जगह उड़द, मूंग-चना या मूंग-उड़द का मिक्स या चवले(चौले) की दाल से भी बनाया जा सकता है। इसलिए इसे कांजीवड़ा कहा जाता है।
कांजी पानी को 2 माह पहले करते हैं तैयार
कांजी पानी को 2 माह पहले तैयार किया जाता है। इसके लिए दही जमने के बाद उसके ऊपर एक्स्ट्रा पानी को काम में लिया जाता है। उस पानी को एक से डेढ़ माह तक स्टोर किया जाता है। इसमें खट्टापन आने के बाद इसे राई, पुदीना, सफेद काली मिर्च, लौंग, नमक, हींग, मिर्च डालकर मिलाते हैं। इसके बाद हींग का छौंक लगाकर इस पानी को तैयार किया जाता है। यह पानी 9 महीने तक खराब नहीं होता।
ऐसे तैयार होता है वड़ा
मूंग की दाल को रात्रि में भिगोकर रखा जाता है। इसके बाद सुबह दाल को पीसा जाता है। इसमें जीरा और हींग मिलाकर फ्राई किया जाता है। इसके बाद 5 से 7 मिनट बाद इसे कड़ाई से बाहर निकाल दिया जाता है। इसके बाद ठंडा होने के बाद इसे एक घंटे तक में पानी में भिगोकर रखते हैं।
गर्लफ्रेंड चाट, रील्स बनाने वालों की लगती है भीड़
इसी तरह की एक चटपटा स्वाद है गर्लफ्रेंड चाट। राणीजी मंदिर के पास शाम 4 बजे से रात 10 बजे तक इसकी स्टॉल लगती है। चाट की खास बात यह है कि इसे खाने वाले से ज्यादा खिलाने वाले को मजा आता है। क्योंकि जो भी इसे खाता है डांस करने लग जाता है। ऐसा इसलिए क्योंकि यह चाट इतनी तीखी और मसालेदार होती है कि हर किसी के पसीने छूट जाते हैं। लड़कियां यहां पर लड़कों को यह चाट खाने का चैलेंज देती हैं कि कौन सबसे ज्यादा तीखा खा सकता है।
इस चाट के नाम के पीछे की भी रोचक वजह है। क्योंकि यहां पर लड़कियां, लड़के या पति-पत्नी भेलपूरी या बाकी चाट खाने के लिए आते हैं। उन्हें एक परीक्षा से गुजरना पड़ता है। जिसका नाम है गर्लफ्रेंड चाट। इस चाट को यदि लड़का खा लेता है तो उसकी दोस्ती पक्की मानी जाती है।
आंखों से निकलने लगते हैं आंसू
चाट इतनी तीखी है कि इसे खाने वाले की आंखों से आंसू निकल आते हैं। इस खाने के तुरंत बाद खानेवाला मीठे की तरफ दौड़ पड़ता है। कई युवा इस चैलेंज में फेल हो जाते हैं। क्योंकि इतनी तीखी मिर्ची खाना कोई आसान काम नहीं। हालांकि इतना तीखा खाना हेल्थ को नुकसान भी पहुंचा सकता है।
पति-पत्नी के बीच डिबेट, पत्नी ने जीता मुकाबला
इस चाट के बनने की कहानी भी रोचक है। प्रजापति चाट भंडार सरदारपुरा बी रोड के राकेश कुमार प्रजापत ने बताया वो यहां पर 27 साल से स्टॉल लगा रहे हैं। साल 2006 में एक दिन घर बैठे पति-पत्नी में इस बात को लेकर डिबेट हो गया कि कौन ज्यादा तीखा फूड खा सकता है? पत्नी ने दावा किया कि महिलाएं इस मामले में पुरुषों से आगे हैं। पति यानी राकेश कुमार ने कहा कि पुरुष इस में आगे हैं।
फिर क्या था, अपनी बात प्रूफ करने के लिए राकेश ने अपने चाट के ठेले पर एक साल तक लोगों को गर्लफ्रेंड चाट फ्री में खिलाई। नतीजा निकला कि लड़कों के मुकाबले लड़कियां ज्यादा तीखा खा सकती हैं। इसलिए इसका नाम भी गर्लफ्रेंड रखा गया। यहां पर जहां लड़के चाट की एक कटोरी भी आसानी से नहीं खा पाते वहीं, लड़कियां दो से तीन चाट कटोरी खा जाती हैं। वर्तमान में यहां पर रोजाना 50 से 60 कपल सहित गर्ल्स और बॉयज केवल इसी चाट को खाने के लिए आते हैं। 30 रुपए से शुरू हुई इस चाट की कीमत वर्तमान में 70 रुपए है।
झन्नाटेदार है गर्लफ्रैंड चाट
पपड़ी में तीन तरह के मसाले डाले जाते हैं। टमाटर, प्याज और हरे धनिये के साथ इसे सर्व किया जाता है। इस चाट में कोल्हापुरी हरी मिर्च, सब्जियां, असम की मिर्च, बंगाल की ग्रीन मिर्च, लौंग मिर्च डाली जाती है। इसके बाद नमकीन और मीठी चटनी बनाकर तैयार किया जाता है।
पिछले सप्ताह पूछे गए राजस्थानी जायका का सही उत्तर
56% लोगों ने एकदम सही जवाब दिया, ये है अजमेर की फेमस मैंगो कलाकंद। फलों के राजा आम की सबसे बेहतरीन किस्म से तैयार होने वाली ये मिठाई केवल अजमेर में ही मिलती है। करीब 58 साल पहले एक हलवाई ने प्रयोग किया और एक लाजावाब स्वाद बन गया है। दीवाने विदेशों तक हैं।
मैंगो कलाकंद को बनाने का श्रेय हलवाई पन्नासिंह को जाता है। करीब 58 साल पहले 1965 में पन्ना सिंह ने ही छोटी सी दुकान से इसकी शुरुआत की थी। आज उनकी तीसरी पीढ़ी भी इसी कारोबार से जुड़ी है। पन्ना सिंह के पोते और श्री लक्ष्मी स्वीट्स के मालिक बीनू भाई बताते हैं कि उनके दादा यानि पन्नासिंह पहले दूध बेचने का काम करते थे। सेल कम होने पर जब दूध बचने लगा तो इससे मिठाइयां बनाना शुरू किया।
तब उन्होंने कलाकंद के स्वाद पर ही कई प्रयोग किए। तब आम का सीजन शुरू ही हुआ था। पन्ना ने सबसे मीठे और बेहतरीन किस्म के अल्फांसो आम मंगवाए और नई मिठाई तैयार की। नाम रखा मैंगो कलाकंद। कलाकंद में मैंगों के स्वाद ने लोगों इस कदर दीवाना बनाया कि डिमांड बढ़ने लग गई। तब पन्ना सिंह से ही कई हलवाइयों ने इसे बनाने का तरीका सीखा।
राजस्थानी जायका के ये एपिसोड भी देखें...
1. बीकानेर के 2 'महाराज' की लच्छेदार रबड़ी:80 साल पुराना जायका जो मथुरा से यहां पहुंचा, नहीं बन पाया शादियों की शान
ऐसी ही एक वैरायटी है, जिसे खाते-खाते पेट तो भर जाएगा लेकिन दिल कभी नहीं भरेगा। ये है दूध को खौला-खौला कर उसमें केसर बादाम और किशमिश मिलाकर बनाई जाने वाली 'लच्छेदार रबड़ी'। जितनी मीठी रबड़ी लगती है, उतनी ही यूनिक इसके पीछे की कहानी भी है। बीकानेर के मोहता चौक पर 80 साल पुरानी टेक्निक से फेमस रबड़ी बनती है...(यहां CLICK करें)
2. 36 इंच का बाहुबली डोसा, मेन्यू में 111 वैरायटी:नौकरी से निकाला तो खोला डोसा बाजार, राजस्थानी चटनियों के साथ साउथ का फ्यूजन
​​​​​​
डोसा लवर्स हर बार कुछ न कुछ नया ट्राई करते ही रहते हैं। हर शहर की अलग-अलग वैरायटी, लेकिन कैसा लगेगा ये जानकर कि आप कोई भी वैरायटी का नाम लो, एक चुटकी में मनचाहा डोसा मिल जाए। वो भी एक ही जगह पर...(यहां CLICK कर पढ़ें)